夏禹,名曰文命。禹之父曰鲧。当帝尧之时鸿水滔天浩浩怀山襄陵下民其忧尧求能治水者群臣四岳皆曰鲧可。尧曰:“鲧为人负命毁族,不可。”四岳曰:“等之未有贤于鲧者,愿帝试之。”于是尧听四岳,用鲧治水。九年而水不息,功用不成。于是帝尧乃求人,更得舜。舜登用,摄行天子之政,巡狩。行视鲧之治水无状,乃殛鲧于羽山以死。天下皆以舜之诛为是。于是舜举鲧子禹,而使续鲧之业。
尧崩,帝舜问四岳曰:“有能成美尧之事者使居官?”皆曰:“伯禹为司空, 可成美尧之功。”舜曰:“嗟,然!”命禹:“女平水土,维是勉之。”禹拜稽首,让于契、后稷、皋陶。舜曰:“女其往视尔事矣。”
禹为人敏给克勤,其德不违,其仁可亲,其言可信。声为律,身为度,称以出;亹亹穆穆,为纲为纪。
禹乃遂与益、后稷奉帝命,命诸侯百姓兴人徒以傅土,行山表木,定高山大川。禹伤先人父鲧功之不成受诛,乃劳身焦思,居外十三年,过家门不敢入。薄衣食,致孝于鬼神。卑宫室,致费于沟淢。陆行乘车,水行乘船,泥行乘橇, 山行乘檋。左准绳,右规矩,载四时,以开九州,通九道,陂九泽,度九山。令益予众庶稻,可种卑湿。命后稷予众庶难得之食。食少,调有余相给,以均诸侯。禹乃行相地宜所有以贡,及山川之便利。
于是九州攸同,四奥既居,九山刊旅,九川涤原,九泽既陂,四海会同。六府甚修,众土交正,致慎财赋,咸则三壤,成赋中国。赐土姓:“祗台德先,不距朕行。”
东渐于海,西被于流沙,朔、南暨:声教讫于四海。于是帝锡禹玄圭,以告成功于天下。天下于是太平治。
(1) 下列对文中画波浪线部分的断句,正确的一项是( )
A .当帝尧之时/鸿水滔天/浩浩怀山襄陵/下民其忧/尧求能治水者/群臣四岳皆曰鲧可B .当帝尧之时/鸿水滔天浩浩/怀山襄陵/下民其忧/尧求能治水者/群臣四岳皆曰鲧可C .当帝尧之时/鸿水滔天浩浩/怀山襄陵下/民其忧/尧求能治水者/群臣四岳皆曰鲧可D .当帝尧之时/鸿水滔天/浩浩怀山襄陵下/民其忧尧/求能治水者/群臣四岳皆曰鲧可
(2) 下列对文中加点的词语相关内容的解说,不正确的一项是( )
A .巡狩,古代帝王巡查诸侯或地方官治理的地方,以考察功绩。B .司空,始置于唐虞之际,负责管理民众、土地及教化等事情。C .沟淢,田间沟渠。古代渠道深广四尺叫沟,深广八尺叫淢。D .橇,古代在泥路上行走的一种交通工具,形